
Mozzanat

Kulcsszavak: mozzanat performansz somogyi roberta művészet
Mozzanat-Somogyi Roberta
A Mozzanat című performanszom témája a természeti ébredésről szól.
Foglalkoztat a mozgás azon belül a tánc. Amikor elkezdtem táncolni, úgy gondoltam, hogy művészetemben is szeretnék a tánccal foglalkozni, ezt a két szenvedélyt ötvöztem egymással. A ritmus által létrejövő mozdulatokat vetítem ki vászonra, amit aztán megfestek. A festett képeken az látható, hogy az emberi test a zenére, miként reagál. Festményeim tánc performansz keretén belül születnek meg. A földön készül, lábammal hagyok lenyomatott vagy az általam varrt egyedi ruhadarabokat áztatom festékbe, amelyek követik a tánc mozdulatát. Nem a megszokott módon a kezemmel festek, hanem ezekkel az öltözékekkel. Az öltözékek változatosak: van szoknya, kalap vagy a lábamon rögzített fonalak.
Az előadásaimban nem egy konkrét koreográfiát mutatok be, amelyet már előre begyakoroltam. Nincs lépésről lépésre kitalálva a mozdulatok, úgymond spontán módon jönnek létre. Közben mindig komolyzenére táncolok, általában hegedű vagy zongora. Ez a zenetípus amire kitudok kapcsolni, kitudom zárna a külvilágot.
Eredmény:
Kiállítások:
2024 Impulzus Önálló Kiállítás, Zéró Galéria, Szombathely
A jövő itt van, Eötvös10 Galéria, Budapest
Off Kijev Biennálé, Szigetmonostor
Pályázat: 2024 TDK Tudományos Diákköri Konferencia 3. helyezés



